b'\n_START_ARTICLE_\nCatherine Ashton\n_START_SECTION_\nBiografija\n_START_PARAGRAPH_\n1977\xc2\xa0m. baig\xc4\x97 ekonomikos studijas Londono universitete. Aktyviai dalyvavo visuomenin\xc4\x97je, Leiborist\xc5\xb3 partijos veikloje. V\xc4\x97liau dirbo vyriausybin\xc4\x97se institucijose\xc2\xa0: 2001\xe2\x80\x932004\xc2\xa0m. buvo \xc5\xa0vietimo ministerijos parlamentin\xc4\x97 sekretor\xc4\x97 (atsakinga u\xc5\xbe ikimokyklinio ugdymo programos Sure Start \xc4\xafgyvendinim\xc4\x85), 2004\xe2\x80\x932007\xc2\xa0m.\xc2\xa0\xe2\x80\x93 Konstitucini\xc5\xb3 reikal\xc5\xb3 ministerijos parlamentin\xc4\x97 sekretor\xc4\x97. 2006\xc2\xa0m. tapo Slaptosios tarybos nare. Paskutiniame Tony Blairo kabinete buvo Teisingumo ministerijos parlamentin\xc4\x97 sekretor\xc4\x97. Suformavus premjero G.Brauno vyriausyb\xc4\x99, 2007\xc2\xa0m. tapo Lord\xc5\xb3 r\xc5\xabm\xc5\xb3 vadove ir Slaptosios tarybos lorde-pirmininke._NEWLINE_2008\xc2\xa0m. spalio m\xc4\x97n. paskirta Europos Komisijos nare, atsakinga u\xc5\xbe prekyb\xc4\x85. 2009\xc2\xa0m. lapkri\xc4\x8dio m\xc4\x97n. Europos Vadov\xc5\xb3 Taryba paskyr\xc4\x97 j\xc4\x85 Vyriausi\xc4\x85ja \xc4\xafgaliotine (V\xc4\xae) u\xc5\xbesienio reikalams ir saugumo politikai (Lisabonos sutartyje numatyta, kad V\xc4\xae turi b\xc5\xabti Europos Komisijos (EK) nariu ir pirmininkauti U\xc5\xbesienio reikal\xc5\xb3 tarybai). Vyriausiajam \xc4\xafgaliotiniui pavestas funkcijas \xc4\xafgyvendinti padeda \xc4\xafsteigta Europos i\xc5\xa1or\xc4\x97s veiksm\xc5\xb3 tarnyba (EIVT)._NEWLINE_2010\xc2\xa0m. vasario m\xc4\x97n. ji paskirta ir EK vicepirmininke.'